በአረንጓዴ አሻራ ዘመቻ ከተተከሉ ችግኞች 84 በመቶዎቹ መጽደቃቸው ተገለጸ
አዲስ አበባ፦ ጠቅላይ ሚኒስትር ዶክተር ዐቢይ አሕመድ ባለፈው ዓመት በአረንጓዴ አሻራ ዘመቻ በሀገር አቀፍ ደረጃ ከተተከሉት ችግኞች ውስጥ 84 በመቶዎቹ መፅደቃቸውን አስታወቁ። 
ጠቅላይ ሚኒስትሩ በማህበራዊ ትስስር ገፅ ባስተላለፉት መልእክታቸው፤ በአረንጓዴ አሻራ የችግኝ ተከላ ወቅት በሀገር አቀፍ ደረጃ የተተከሉት ችግኞች እንዲፀድቁ በመላ ሀገሪቱ የመንከባከብ ሥራ ሲሠራ መቆየቱን አመልክተዋል። 
ለመጪው የችግኝ ተከላ መርሐ ግብር በምንዘጋጅበት በዚህ ወቅት፣ ጥረታችን ፍሬ ማፍራቱን መገንዘባችን ተስፋ ሰጪ ነውም ብለዋል ። 
በአረንጓዴ አሻራ የችግኘ ተከላ ዘመቻ 4 ቢሊዮን ችግኞች መተከላቸው ይታወሳል። በዚሁ የዘመቻ ወቅት ኢትዮጵያ በአንድ ጀምበርም ከ300 ሚሊዮን በላይ ችግኞችን በዘመቻ በመላ ሀገሪቱ በመትከል በህንድ ተይዞ የነበረን ክብረወሰን መስበሯም አይዘነጋም።አዲስ ዘመን ግንቦት 11/2012በጋዜጣው ሪፖርተር